Document ID: /roh_data/filtered/fineweb-2-filterrobots_roh.jsonl.gz/42508

A Claustra duai la promoziun dal turissem vegnir reorganisada. Vegnir finanziada duai quella vinavant entras hotels, possessurs d'abitaziuns da vacanzas e la vischnanca. Da nov duain las taxas da giasts però vegnir calculadas pli simpel. Tranter auter duai vegnir incassà ina pauschala per letg. La participaziun da la vischnanca duai plinavant vegnir budgetada a moda pli transparenta. Il cussegl communal ha approvà la gievgia ina votaziun consultativa. Cunquai vegnia uss elavurà ina nova lescha, communitgescha la vischnanca da Claustra. L'ultim pled en chapitel vegn il pievel ad avair.
RR novitads 10:00